Tammneeme päevamärk
Tammneeme päevamärk on endine tuletorn ja päevamärk Harju maakonnas Viimsi vallas Leppneemes, Tammneeme praegusest piirist 230 meetri kaugusel. Päevamärgi geograafilised koordinaadid on 59° 32′ 30″ N, 24° 52′ 51″ E. Terasest torni kõrgus jalamist on 40 meetrit. Päevamärk moodustas sihi Karbimadala tuletorniga ja oli sihi ülemine märk. Märgi number Veeteede Ameti nimekirjas oli 192. Torn ehitati 1986. aastal. Märk oli kasutusel tuletornina 2000. aastani, mil arvati ajutiselt kasutusest välja. 2003. aastal võeti kasutusele päevamärgina. 2012. aastast pole torn navigatsioonimärgina enam kasutusel.